ยะลาเจอป่วยโควิดเพิ่มอีก 2 ยอดสะสมรวม 105 คน ยังรักษาใน รพ.อยู่ 33 ราย
สสจ.ยะลา รายงาน พบผู้ป่วยโควิด-19 เพิ่มอีก 2 รายยอดสะสม 105 ราย รักษาหายสะสม 70 ราย รักษาตัวใน รพ.รวมจำนวน 33 ราย ตาย 2 ศพ พบผู้ป่วยรายใหม่มาจากการติดเชื้อจากการไปมาหาสู่กับคนในหมูบ้านเมื่อวันที่ 23 เม.ย.63 ผู้สื่อข่าวรายงานว่า สสจ.ยะลา รายงานว่า ผู้ป่วยโรคติดเชื้อไวรัสโคโรนา 2019 หรือ โควิด-19 เพิ่มขึ้นอีก 2 ราย ในพื้นที่ อ.เมืองยะลา ทั้ง 2 ราย เป็นเพศหญิง รายแรก อายุ 57 ปี เป็นราษฎรบ้านลิมุด หมู่ 3 ต.ท่าสาป จากการตรวจสอบประวัติพบว่า ได้รับเชื้อจากการสัมผัสพาหะที่ไปมาหาสู่กันภายในชุมชน ส่วนรายที่ 2 อายุ 47 ปี เป็นราษฎรบ้านเปาะยานิ หมู่ 3 ต.สะเตงนอก ซึ่งเป็นหมู่บ้านที่ทางนายชัยสิทธิ์ พานิชพงศ์ ผวจ.ยะลา/ผู้กำกับการบริหารราชการในสถานการณ์ฉุกเฉินจังหวัดยะลา ออกประกาศสั่งปิดหมู่บ้านห้ามเดินทางเข้าออกมาก่อนหน้านั้น เนื่องจากพบผู้ป่วย ผู้สัมผัสเชื้อจากการร่วมกิจกรรมที่ศูนย์ดะวะห์แห่งประเทศไทยหรือมัรกัสที่ตั้งอยู่ภายในพื้นที่หมู่บ้านแห่งนี้ สรุป จ.ยะลา มีผู้ป่วยสะสะม รวมจำนวน 105 ผู้ป่วยรายใหม่ จำนวน 2 ราย รักษาหายสะสม 70 ราย รักษาตัวใน รพ.รวมจำนวน 33 ราย เสียชีวิต 2 รายกรณีมีการโพสต์คลิปลงในเฟซบุ๊ก มีเจ้าหน้าที่จากสำนักงานสาธารณสุข ไปขอเก็บตัวอย่างสารคัดหลั่งจากชาวบ้านแห่งหนึ่งในจังหวัดชายแดนภาคใต้ คลิปดังกล่าวใช้ภาษาถิ่น หรือภาษามลายู ชาวบ้านที่ถูกขอคัดกรองเป็นชายวัยกว่า 70 ปี พูดว่า เขาอยู่มาจนป่านนี้ยังไม่เคยมีหมอ (จนท.) มาหาเลย มันเป็นเรื่องแปลกมากไม่เคยพบเห็น จะมีแต่พวกเขาเท่านั้น หากเจ็บไข้ได้ป่วยขึ้นมาต้องพากันไปหาหมอที่โรงพยาบาล สุดท้ายชายชราคนดังกล่าวไม่ยอมให้เจ้าหน้าที่ดำเนินการใดๆ คลิปนี้มีการวิพากษ์วิจารณ์กันว่า เกิดจากความไม่รู้ หรือการเปิดรับโลกภายนอกของผู้เฒ่าดังกล่าว และการประชาสัมพันธ์ของทางราชการล้มเหลว จึงทำให้เกิดเหตุการณ์เช่นนี้ขึ้น
สสจ.ยะลา รายงาน พบผู้ป่วยโควิด-19 เพิ่มอีก 2 ราย ยอดสะสม 105 ราย รักษาหายสะสม 70 ราย รักษาตัวใน รพ.รวมจำนวน 33 ราย ตาย 2 ศพ พบผู้ป่วยรายใหม่มาจากการติดเชื้อจากการไปมาหาสู่กับคนในหมู่บ้าน
โควิด-19,ไวรัสโคโรนา,ยะลา,ติดจากคนในหมู่บ้าน,ชัยสิทธิ์ พานิชพงศ์,ไวรัสโคโรน่า,ไฮไลต์ไวรัสโคโรน่า,ข่าวทั่วไป